Συντεταγμένες: 7°51′S 39°47′E﻿ / ﻿7.850°S 39.783°E﻿ / -7.850; 39.783

| Νήσος Μαφία*(Mafia Island)* |
| --- |
| Τοπική ονομασία | *Chole Shamba* |
| Χάρτης της Τανζανίας (σε ανοικτό γκρι) όπου φαίνονται:α. η Περιφέρεια Πουάνι (σε ανοικτό πράσινο) καιβ. η Νήσος Μαφία (σε σκούρο πράσινο). |
| Χάρτης της Περιφέρειας Πουάνι. Σε κόκκινο διακρίνεται η Νήσος Μαφία. |
| Χώρα | Τανζανία ! Τανζανία |
| Ζώνη | Παράκτια |
| Περιφέρεια | Πουάνι *(Pwani Region)* |
| Πρωτεύουσα | Κιλιντόνι *(Kilindoni)* |
| Επιφάνεια |  642,66 km² |
| Πληθυσμός |  46.438(2012) |
| Πυκνότητα Πληθυσμού |  72,3 / km² (2012) |
| Υψόμετρο |  53 m |
| Ζώνη Ώρας Ανατολικής Αφρικής | +3 |
| Ταχυδρομικός Κώδικας | 61xxx |
| Κωδικός κλήσης | 023 |
| Δικτυακός Ιστότοπος Περιφέρειας |  |
|

Η **Νήσος Μαφία** (αγγλικά: ***Mafia Island*** και σουαχίλι: ***Chole Shamba***), είναι μέρος του Αρχιπελάγους της Ζανζιβάρης στην Τανζανία, μαζί με τη Νήσο Ουνγκούτζα *(Unguja)*, Πέμπα *(Pemba)* και Λάθαμ *(Latham)*. Ως μία από τις έξι επαρχίες στην Περιφέρεια Πουάνι *(Pwani Region)*, η Νήσος Μαφία *(Mafia Island)* διοικείται από την ηπειρωτική χώρα και όχι από την ημι-αυτόνομη περιφέρεια της Ζανζιβάρης, της οποίας ουδέποτε υπήρξε τμήμα, ούτε καν πολιτικά.

Σύμφωνα με την Εθνική Απογραφή της Τανζανίας του 2002, ο πληθυσμός στη Νήσο Μαφία *(Mafia Island)* ήταν 40.801 άτομα. Η οικονομία βασίζεται στην αλιεία, στην γεωργία διαβίωσης και στην αγορά του Κιλιντόνι *(Kilindoni)*. Το νησί προσελκύει τουρίστες, κυρίως αυτοδύτες περιπέτειας, αλιείς μεγάλων αλιευμάτων και άτομα που θέλουν να χαλαρώσουν.

Γεωγραφία
---------

Το αρχιπέλαγος Μαφία, αποτελείται από ένα μεγάλο νησί (394 τ.χλμ.) και αρκετά μικρότερα. Μερικά από τα μικρότερα κατοικούνται, όπως η Νήσος Τσόλε *(Chole Island)* (2 τ.χλμ.), με πληθυσμό 1.415 κατοίκους. Ο Κόλπος Τσόλε *(Chole Bay)*, το προστατευμένο αγκυροβόλιο με τα βαθιά νερά και το αρχικό λιμάνι της Νήσου Μαφία, είναι κατάσπαρτο με νησάκια, αμμουδιές και παραλίες.

Η κυριότερη πόλη είναι το Κιλιντόνι *(Kilindoni)*.

Η υδάτινη προέκταση μεταξύ του δέλτα του Ποταμού Ρουφίτζι *(Rufiji River)* και του νησιού, ονομάζεται Πορθμός Μαφία *(Mafia Channel)*.

Οι δημοφιλείς φήμες για την ύπαρξη του πυγμαίου ιπποπόταμου στο νησί επιβεβαιώθηκαν από την *Tanzania Tourist Board* το 2013, επειδή η πρώτη καταγεγραμμένη παρατήρηση έγινε από δύο τουρίστες.

Ετυμολογία
----------

Η ονομασία «Μαφία» («*Mafia*»), προέρχεται από την Αραβική «*morfiyeh*», η οποία σημαίνει «*ομάδα*» ή «*αρχιπέλαγος*» ή από τα Σουαχίλι «*mahali pa afya*», που σημαίνει «*μια υγιεινή θέση κατοικίας*».

Ιστορία
-------

Η ιστορία της Νήσου Μαφία *(Mafia Island)*, χρονολογείται από τον 8ο αιώνα. Το νησί κάποτε έπαιξε σημαντικό ρόλο στο αρχαίο εμπόριο μεταξύ των λαών από την Ανατολική Ασία και την Ανατολική Αφρική. Ήταν μια τακτική στάση για τα Αραβικά πλοία. Στη μικροσκοπική παράκτια νήσο Τσόλε Μτζίνι *(Chole Mjini)*, στον Κόλπο Τσόλε *(Chole Bay)*, παλαιότερα υπήρχε ένας οικισμός ο οποίος αποτελούσε μία από τις σημαντικότερες πόλεις ελέγχου του εμπορίου από τα ορυχεία ασημιού της Ανατολικής Ζιμπάμπουε, τα οποία έφταναν στην πόλη μέσω των παλαιών λιμένων της Κίλουα *(Kilwa)* και του Μιτσανγκάνι *(Michangani)*.

Στα μέσα της δεκαετίας του 1820, η πόλη Κούα *(Kua)* στη Νήσο Τζουάνι *(Juani Island)*, δέχθηκε επίθεση από κανίβαλους Σακαλάβα *(Sakalava)*, οι οποίοι έφθασαν από τη Μαδαγασκάρη με 80 κανό και οι οποίοι έφαγαν πολλούς από τους ντόπιους και τους υπόλοιπους τους πήραν ως σκλάβους.

Υπό μια συνθήκη του 1890, η Γερμανία ανέλαβε τον έλεγχο της Νήσου Μαφία και κατασκεύασε στη Νήσο Τσόλε, τα κτίρια τα οποία υπάρχουν έως και σήμερα. Η Γερμανία πλήρωσε για το νησί και μέρος της ηπειρωτικής ακτής, στον Σουλτάνο του Ομάν *Sayyid Ali bin said al-Said*, 4 εκατομμύρια χρυσά γερμανικά μάρκα (**ℳ**). Στις 12 Ιανουαρίου 1915, η Νήσος Μαφία καταλήφθηκε από τα Βρετανικά στρατεύματα, προκειμένου να χρησιμεύσει ως βάση για τις από αέρος και θαλάσσης επιθέσεις των, εναντίον του γερμανικού ελαφρού καταδρομικού *SMS Königsberg*.

Το 1995 η Νήσος Μαφία είχε οικονομική βοήθεια από το Παγκόσμιο Ταμείο για τη Φύση *(WWF)*, για την κατασκευή ενός φυσικού θαλάσσιου κέντρου άγριας φύσης, το οποίο οδήγησε στην ίδρυση του πρώτου Θαλάσσιου Πάρκου στην Τανζανία. Ο οργανισμός εξακολούθησε να παρέχει υποστήριξη στο Νησί, υπό του θαλασσογραφικού έργου Ρουφίτζι-Μαφία-Κίλουα *(**Ru**fiji-**Ma**fia-**Ki**lwa (RUMAKI))* για την κοινωνικο-οικονομική βελτίωση και ευημερίας των κοινοτήτων μέσα από τη βιώσιμη, συμμετοχική και δίκαιη αξιοποίηση και προστασία των φυσικών πόρων. Σύμφωνα με το ΕΕ-*WWF* Έργο Συν-διαχείρισης Αλιείας, η οργάνωση αποσκοπεί στην οικοδόμηση αποτελεσματικής μακροπρόθεσμης συν-διαχείρισης αλιείας, με τη δημιουργία 10 Μονάδων Διαχείρισης Παραλίας και να συνεχίσει να στηρίζει τις Κοινοτικές Τράπεζες του Χωριού *(Village Community Banks (VICOBA))* στο Νησί, για να δημιουργήσει τα βέλτιστα, βιώσιμα και δίκαια προς το ζην οφέλη και τα οποία παρέχουν μια πηγή μάθημα-μάθησης και για άλλες παράκτιες κοινότητες. Το γραφείο της *WWF* στη Μαφία, απαρτίζεται από τρία τεχνικά στελέχη - τον *Paul Kugopya (Mafia Fisheries Co-management Officer)*, τον *Marko Gideon*  (*EU-WWF Fisheries Co-management Project Communication / Awareness Officer*) και τον *Renatus Rwamugira* (*Project Accountant for Mafia*).

Το πρώτο πολλαπλών χρήσεων θαλάσσιο πάρκο της Τανζανίας στη Νήσο Μαφία, ιδρύθηκε το 1995, ακολουθώντας τις συστάσεις για τη διαχείρισή του και τα στοιχεία από τις έρευνες που πραγματοποιήθηκαν από την Κοινωνία για την Περιβαλλοντική Εξερεύνηση *(Society for Environmental Exploration)*.

Μεταφορές
---------

### Το αεροδρόμιο

Στο νησί υπάρχει το Αεροδρόμιο Μαφία και εξυπηρετείται με πτήσεις που εκτελούνται από την *Auric Air*. *Coastal Aviation* και *Tropical Air*.

### Το λιμάνι

Τα σκάφη αναχωρούν από το χωριό Νυαμισάτι (*Nyamisati*) στην Περιφέρεια Πουάνι (*Pwani Region*), ανάλογα με την παρουσία του σκάφους από την ηπειρωτική χώρα προς το Κιλιντόνι (*Kilindoni*) στη νήσο Μαφία. 

Από το 2021, η αναχώρηση από το Νυαμισάτι (*Nyamisati*) είναι στις 16:00 μ.μ. με ονομαστική κλήση μεταξύ 15:00-16:00 μ.μ. Το ταξίδι διαρκεί περίπου 4,5 ώρες. Τα εισιτήρια προπωλούνται στο Νυαμισάτι (*Nyamisati*) και η τιμή τους είναι για την απλή μετάβαση στα 16.000 Tsh.

Διοίκηση
--------

Η Νήσος Μαφία *(Mafia Island)*, διαιρείται διοικητικά σε 7 Τμήματα, που αναγράφονται παρακάτω, με την έκταση και τον πληθυσμό τους:

| Τμήμα | Επιφάνεια(τ.χλμ.) | Πληθυσμός2002 | Χωριά |
| --- | --- | --- | --- |
| *Baleni* | 132,1 | 9.137 | *Baleni, Kungwi, Ndagoni, Chunguruma* |
| *Jibondo* | 21,9 | 3.405 | *Jibondo, Chole, Juani* |
| *Kanga* | 52,7 | 3.317 | *Kanga, Bweni* |
| *Kiegeani* | 40,3 | 3.379 | *Kiegani, Marimbani* |
| *Kilindoni* | 36,8 | 11.696 | *Kilindoni, Dongo* |
| *Kirongwe* | 77,0 | 5.260 | *Kirongwe, Jimbo, Banja, Jojo* |
| *Mibulani* | 52,3 | 4.363 | *Miburani, Mlongo, Chemchem* |
|
| **Νήσος Μαφία**: | **413** | **40.801** | **20 χωριά** |

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Πουάνι
* Περιοχή Μαφία
* Κιλιντόνι

Εικόνες
-------

* Χάρτης της Νήσου Μαφία.Χάρτης της Νήσου Μαφία.
* Εναέρια άποψη του αεροδρομίου στη Νήσο Μαφία.Εναέρια άποψη του αεροδρομίου στη Νήσο Μαφία.
* Το κτίριο του αεροδρομίου στη Νήσο Μαφία.Το κτίριο του αεροδρομίου στη Νήσο Μαφία.
* Ιστορικός ναυτικός χάρτης της Νήσου Μαφία.Ιστορικός ναυτικός χάρτης της Νήσου Μαφία.
* Ο λιμένας της Νήσου Μαφία, όπως φαίνεται από πλοιάριο το οποίο αναχωρεί.Ο λιμένας της Νήσου Μαφία, όπως φαίνεται από πλοιάριο το οποίο αναχωρεί.

Πηγές
-----

* Mafia District Homepage for the 2002 Tanzania National Census Αρχειοθετήθηκε 2007-06-10 στο Wayback Machine.

Σημειώσεις
----------

1. ↑   Χάριν της μετάφρασης, προτιμήθηκε να διατηρηθούν τα τμήματα με την Αγγλική-Σουαχίλι γραφή έναντι της Ελληνικής τους γραφής. Ο λόγος που γίνεται αυτό, είναι διότι ορισμένες ονομασίες δεν μπορούν να αποδοθούν 100% με την Ελληνική γραφή, π.χ. τόσο η Αγγλική-Σουαχίλι ονομασία *Pemba* όσο και η ονομασία *Peba*, στα Ελληνικά γράφονται ως «Πέμπα». Η αναγραφή λοιπόν της Αγγλικής-Σουαχίλι ονομασίας, μας βοηθά στη συγκεκριμένη περίπτωση, να δούμε ότι η Ελληνική ονομασία προφέρεται ως «Πέ-μ-μπα» και όχι ως «Πέ-μπα» (γιατί δεν είναι *Peba* αλλά *Pemba*). Υπάρχουν αρκετές τέτοιες περιπτώσεις, οπότε η παράλληλη παράθεση της Αγγλικής-Σουαχίλι ονομασίας, διευκολύνει στην Ελληνική ανάγνωση της ονομασίας. Επιπλέον, όπου υπάρχει ονομασία σε Ελληνική γραφή, παρατίθεται απαραιτήτως *(εντός παρενθέσεως)* και η Αγγλική-Σουαχίλι ονομασία, ώστε να διευκολυνθεί περαιτέρω, ο μη εξοικειωμένος (με τις Σουαχίλι ονομασίες) αναγνώστης.
2. ↑   Εδώ, προτιμήθηκε η σουαχίλι αποτύπωση της ονομασίας Λάθαμ, αντί της Αγγλικής ονομασίας Λέιδαμ.
3. ↑   Η περιοχή φημίζεται ως τόπος συνάθροισης ξιφιών. Αλιεύονται δε με αγκίστρι σε καλάμι ψαρέματος, του οποίου ο κάτοχος, επιβαίνει ταχύπλοο σκάφος.

Παραπομπές σημειώσεων

Παραπομπές
----------

1. 1 2 3  Thomas Brinkhoff (20 Ιουλίου 2013). «Mafia (District)». City Population. Ανακτήθηκε στις 1 Αυγούστου 2016.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 10 Ιουνίου 2007. Ανακτήθηκε στις 1 Αυγούστου 2016.
3. ↑  «Get rewarded by finding the most elusive pygmy hippos in Mafia Island. ~ Karibu Bongo». *karibubongo.blogspot.de*.
4. ↑  «WWF - Rufiji-Mafia-Kilwa Seascape Programme, Tanzania». *panda.org*.
5. ↑  «European Union». *europa.eu*. Αρχειοθετήθηκε από το πρωτότυπο στις 16 Μαρτίου 2016. Ανακτήθηκε στις 1 Αυγούστου 2016.
6. ↑  Mark Shekalaghe. «Tembelea Tanzania». *safiritz.blogspot.com*.
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Οκτωβρίου 2007. Ανακτήθηκε στις 12 Οκτωβρίου 2007.
8. ↑  «Auric Air». *Auric Air Services Ltd*. 30 Μαρτίου 2012. Ανακτήθηκε στις 30 Μαρτίου 2012.
9. ↑  Administrator. «Policies». *mca-t.go.tz*. Αρχειοθετήθηκε από το πρωτότυπο στις 25 Απριλίου 2012. Ανακτήθηκε στις 1 Αυγούστου 2016.

* (Αγγλικά) Felix A. Chami 1999. "The Early Iron Age on Mafia island and its relationship with the mainland." *Azania* Vol. XXXIV 1999, pp. 1–10.
* (Αγγλικά) Felix A. Chami 2002. "The Graeco-Romans and Paanchea/Azania: sailing in the Erythraean Sea" by Felix A. Chami. From: *Red Sea Trade and Travel*. The British Museum. Organised by The Society for Arabian Studies. Downloaded on 20 July 2003 from:  (archive)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νήσος Μαφία** |

* (Αγγλικά) Mafia Island Tanzania (with detailed map)
* (Αγγλικά) Mafia Island Tanzania

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 156126066
* LCCN: n99909748
* GND: 4114906-3

 |

 |